钦定古今图书集成/历象汇编/岁功典/第054卷 > 《遵生八笺》 > 六月修养法
## 钦定古今图书集成/历象汇编/岁功典/第054卷 > 《遵生八笺》 > 六月修养法

季夏之月，发生重浊，主养四时，万物生荣，增咸减甘，
以资肾脏。是月肾脏气微，脾脏独旺，宜减肥浓之物，
益固筋骨。“卦值遁”，遁者，避也，二阴浸长，阳当避也。君
子庄矜自守，生气在巳，坐卧宜向南方。

孙真人曰：“是月肝气微弱脾旺，宜节约饮食，远声色。
此时阴气内伏，暑毒外蒸，纵意当风，任性食冷，故人
多暴泄之患。切须饮温软，不令太饱，时饮粟米温汤，
豆蔻熟水最好。”

《内丹秘诀》曰：“建未之月，二阴之卦”，是阴气渐长，喻身
中阴符离去午位，收敛而下降也